Príloha č. 4

Pozmeňujúce návrhy a doplňujúce návrhy

k vládnemu návrhu zákona,   ktorým sa mení a dopĺňa zákon Národnej  rady  Slovenskej  republiky  č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov  

Tlač 121

K Čl. I

1.	V 1. bode návrhu § 2 vrátane nadpisu znie:

„§ 2
Zdravotná starostlivosť

(1)	Zdravotná starostlivosť je starostlivosť o ochranu, zachovanie a navrátenie zdravia fyzickej osoby (ďalej len „osoba“), ktorú poskytuje zdravotnícky pracovník (§ 54 ods. 3); poskytuje sa v zdraví,  v chorobe, v tehotenstve, pri pôrode a v šestonedelí.

(2)	Zdravotná starostlivosť zahŕňa prevenciu, diagnostiku a liečbu vrátane rehabilitácie, ošetrovateľskú starostlivosť a pôrodnú asistenciu, záchrannú zdravotnú  službu^1) a  osobitnú zdravotnú starostlivosť; poskytuje sa formou ambulantnej zdravotnej starostlivosti a formou ústavnej zdravotnej starostlivosti (§ 17 až 20). 

(3)	Poskytovanie zdravotnej starostlivosti členovi lodnej posádky na palube námornej lode upravuje osobitný predpis.^1a)

(4)	Ochranu zdravia ľudí upravuje osobitný predpis.^1b)

(5)	Lekárenskú starostlivosť upravuje osobitný predpis.^1c)“.

Poznámky pod čiarou k odkazom 1, 1a, 1b a 1c znejú:
„1)	§ 11 ods. 1 zákona Národnej rady Slovenskej republiky č. 98/1995 Z. z. o Liečebnom poriadku v znení zákona č. .../2003 Z. z.
1a)	Zákon č. 435/2000 Z. z. o námornej plavbe.
1b)	Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.   
1c)	Zákon č. 140/1998  Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.

Spresňuje sa vymedzenie pojmu zdravotná starostlivosť. 

K Čl. II

2.	V 1. bode návrhu § 1 vrátane nadpisu znie:

„§ 1
Predmet úpravy

    Tento zákon upravuje podmienky poskytovania
a)	zdravotnej starostlivosti^1) na základe povinného zdravotného poistenia^1a) bezplatne,
b)	starostlivosti^1) za čiastočnú úhradu,
c)	starostlivosti na základe zmluvného pripoistenia,^1b)
d)	starostlivosti za celú úhradu ,
e)	služieb súvisiacich s poskytovaním zdravotnej starostlivosti.

Spresňuje sa vymedzenie predmetu úpravy.

3.	V 1. bode návrhu v § 2 ods. 1 písmeno g) znie:

„g) starostlivosťou poskytovanou za čiastočnú úhradu zdravotné výkony uvedené v prílohe č. 1 k tomuto zákonu a lieky, zdravotnícke pomôcky a dietetické potraviny na osobitné medicínske účely^3b) (ďalej len „dietetická potravina“) uvedené v zozname liekov (§ 39 ods. 3), v zozname zdravotníckych pomôcok (§ 39 ods. 4) a v zozname dietetických potravín (§ 39 ods. 5) poskytované za čiastočnú úhradu,“. 

Ide o spresnenie vymedzenia pojmu „starostlivosť poskytovaná za čiastočnú úhradu“. 

4.	V 1. bode návrhu § 3 vrátane nadpisu znie:
  
„§ 3
Zdravotná  starostlivosť poskytovaná bezplatne a 
starostlivosť poskytovaná za čiastočnú úhradu a za celú úhradu

(1)	Na základe povinného zdravotného poistenia sa poistencom poskytuje zdravotná  starostlivosť  podľa  druhu  a stupňa postihnutia zdravia poistenca.

(2)	Na  základe povinného zdravotného poistenia sa  poskytujú zdravotné výkony,  liečivá  obsiahnuté  v  lieku,  zdravotnícke  pomôcky  a dietetické  potraviny,   ktoré  sú  indikované   zo  zdravotných dôvodov,   zodpovedajú  súčasnému   stupňu  rozvoja   medicínskych vied a biomedicínskych  vied a  pri danej  indikácii dosahujú efektívny účinok, dodržiavajúc   zásady    účelnej terapie, osobitne farmakoterapie a aplikovali sa v súlade s ustanovenými preskripčnými obmedzeniami a  indikačnými obmedzeniami. Zdravotné výkony  poskytované na  základe povinného zdravotného  poistenia sú  uvedené v prílohe č. 1.

(3)	Poisťovňa uhrádza zmluvnému zdravotníckemu zariadeniu náklady  na  zdravotné  výkony poskytované poistencovi na základe povinného zdravotného poistenia bezplatne uvedené v prílohe č. 1 vo výške, ktorú ustanovuje cenový predpis,^4b) a náklady na lieky, zdravotnícke pomôcky a dietetické potraviny uvedené v zozname liekov, v zozname zdravotníckych pomôcok a v zozname dietetických potravín vo výške ustanovenej v osobitnom predpise.^4c) 

(4)	Poisťovňa uhrádza zmluvnému zdravotníckemu zariadeniu náklady  na  zdravotné  výkony poskytované poistencovi za čiastočnú úhradu uvedené v prílohe č. 1 vo výške, ktorú ustanovuje cenový predpis,^4b) a náklady na lieky, zdravotnícke pomôcky a dietetické potraviny poskytované poistencovi za čiastočnú úhradu uvedené v zozname liekov, v zozname zdravotníckych pomôcok a v zozname dietetických potravín vo výške ustanovenej v osobitnom predpise.^4c) 

(5)	Náklady na zdravotnú starostlivosť na účely sociálneho zabezpečenia vrátane zdravotnej starostlivosti na účely dávok sociálnej pomoci a náklady na zdravotnú starostlivosť na účely nezamestnanosti a  podľa osobitných predpisov^4) uvedenú v prílohe č. 1 uhrádza príslušný orgán^4) vo výške, ktorú ustanovuje cenový predpis.^4b)

(6)	Poisťovňa uhrádza zdravotníckemu  zariadeniu, s ktorým nie je v zmluvnom vzťahu, náklady na nevyhnutnú a neodkladnú zdravotnú starostlivosť^4d) pri  náhlom ochorení,  pri  zhoršení  zdravotného stavu alebo pri ohrození života vo výške, ktorú ustanovuje cenový  predpis.^4b)

(7)	Poisťovňa uhrádza zmluvnému zdravotníckemu zariadeniu náklady na  zdravotnú  starostlivosť poskytovanú na základe zmluvného pripoistenia (§ 34a) vo výške, ktorú ustanovuje osobitný predpis.^5)

(8)	Osoba, ktorej sa poskytla zdravotná starostlivosť podľa § 2 ods. 1 písm. f) prvý bod a druhý bod, uhrádza zdravotníckemu zariadeniu náklady na zdravotnú  starostlivosť  vo výške, ktorú ustanovuje cenový predpis.^4b)

(9)	Fyzická osoba alebo právnická osoba, v záujme ktorej sa poskytla zdravotná starostlivosť podľa § 2 ods. 1 písm. f) tretí bod, uhrádza zdravotníckemu zariadeniu náklady na zdravotnú starostlivosť vo výške, ktorú ustanovuje osobitný predpis.^5)“.

Poznámky pod čiarou k odkazom 1, 1a, 1b, 2, 3, 3a, 3b, 4, 4a, 4b, 4c, 4d a 5  znejú:
„1)	Zákon Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
1a)	Zákon  Národnej  rady  Slovenskej  republiky  č. 273/1994  Z. z. o zdravotnom   poistení,  financovaní   zdravotného  poistenia, o zriadení  Všeobecnej  zdravotnej   poisťovne  a o zriaďovaní rezortných, odvetvových, podnikových a občianskych zdravotných  poisťovní  v znení  neskorších predpisov.
 1b)	§ 39 ods. 2 zákona Národnej rady Slovenskej republiky č. 273/1994 Z. z.“.
 2)	§ 28   a  29   zákona  Národnej   rady  Slovenskej   republiky č. 273/1994 Z. z. v znení neskorších predpisov.
3)	§ 26 ods. 1 písm. a) zákona Národnej rady Slovenskej republiky č. 273/1994 Z. z. v znení neskorších predpisov.
3a)	§ 18 ods. 2 písm. a), b) a d) zákona č. 195/1998 Z. z. o sociálnej pomoci v znení neskorších predpisov.
3b)	§ 2 ods. 1 zákona Národnej rady Slovenskej republiky č. 152/1995 Z. z. o potravinách v znení zákona č. 450/2002 Z. z.
 4)	Napríklad zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov, zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov, zákon č. 413/2002 Z. z. o sociálnom poistení, zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, zákon č. 195/1998 Z. z. v znení neskorších predpisov.
4a)	Zákon č. 95/2002 Z. z. o poisťovníctve a o zmene a doplnení niektorých zákonov.
4b)	Oznámenie Ministerstva financií Slovenskej republiky č. 636/2002 Z. z., ktorým sa mení a dopĺňa Opatrenie Ministerstva financií Slovenskej republiky z 30. júla 2002 č.  01/Z/2002, ktorým sa ustanovuje rozsah regulácie cien v oblasti zdravotníctva.   
4c)	Oznámenie Ministerstva zdravotníctva Slovenskej republiky č. 711/2002 Z. z., ktorým sa vydáva Opatrenie Ministerstva zdravotníctva Slovenskej republiky číslo: M/5513/2002 zo 6. decembra 2002, ktorým sa vydáva zoznam liečiv a liekov uhrádzaných alebo čiastočne uhrádzaných na základe zdravotného poistenia.
Oznámenie Ministerstva zdravotníctva Slovenskej republiky č. 712/2002 Z. z., ktorým sa vydáva Opatrenie Ministerstva zdravotníctva Slovenskej republiky číslo: M/5514/2002 zo 6. decembra 2002, ktorým sa vydáva zoznam zdravotníckych pomôcok uhrádzaných alebo čiastočne uhrádzaných na základe zdravotného poistenia. 
4d)	§ 10 zákona Národnej rady Slovenskej republiky č. 277/1994 Z. z.
5)	§ 3 zákona Národnej rady Slovenskej republiky č. 18/1996 Z. z. o cenách.“. 

Ustanovuje sa najmä výška úhrady nákladov za zdravotné výkony poskytované za čiastočnú úhradu odkazom na cenový predpis a výška úhrady nákladov za lieky a zdravotnícke pomôcky odkazom na opatrenia, ktorými sa vydáva zoznam liekov a zdravotníckych pomôcok poskytované na základe zdravotného poistenia za čiastočnú úhradu v prípade úhrady liekov a zdravotníckych pomôcok. 

Spresňuje sa výška úhrady nákladov za zdravotnú starostlivosť poskytovanú bezplatne na základe zdravotného poistenia, starostlivosti poskytovanej za čiastočnú úhradu, zdravotných výkonov na účely sociálneho zabezpečenia, nevyhnutnej a neodkladnej zdravotnej starostlivosti a zdravotnej starostlivosti na základne zmluvného pripoistenia.

5.	V 2. bode návrhu  § 3a vrátane nadpisu znie:

„§ 3a
Úhrada za služby súvisiace s poskytovaním zdravotnej starostlivosti

(1)	Osoba  uhrádza  zdravotníckemu zariadeniu ústavnej starostlivosti za služby súvisiace s poskytovaním zdravotnej starostlivosti,^5a) ak nie je oslobodená od povinnosti podľa odseku 9 písm. a)
a)	50 Sk za služby spojené s poskytovaním ústavnej starostlivosti, najviac za 21 dní tej istej ústavnej starostlivosti,  ak  tento zákon neustanovuje inak (písmeno b),
b)	50 Sk za služby spojené s poskytovaním ústavnej starostlivosti v liečebni pre dlhodobo chorých bez ohľadu na dĺžku ústavnej starostlivosti. 

(2)	Prvý deň a posledný deň ústavnej starostlivosti sa považujú len za jeden deň ústavnej starostlivosti.

(3)	Platba podľa odseku 1 sa uhrádza pri prepustení z ústavnej starostlivosti priamo v hotovosti alebo do desiatich dní po prepustení z ústavnej starostlivosti na účet zdravotníckeho zariadenia. 

(4)	Osoba uhrádza zdravotníckemu zariadeniu ústavnej starostlivosti platbu 20 Sk, ak navštívi ústavnú pohotovostnú službu.

(5)	Osoba uhrádza za služby súvisiace s poskytovaním zdravotnej starostlivosti^5b) lekárovi a zubnému lekárovi, ktorí poskytujú primárnu starostlivosť v ambulancii, platbu 20 Sk pri každej návšteve lekára a zubného lekára, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia a osoba ju uhrádza zdravotníckemu zariadeniu, ktoré organizuje lekársku službu prvej pomoci. 

(6)	Osoba uhrádza za služby súvisiace s poskytovaním zdravotnej starostlivosti^5b) lekárovi, logopédovi, klinickému psychológovi a liečebnému pedagógovi, ktorí poskytujú sekundárnu starostlivosť v ambulancii, platbu 20 Sk pri každej návšteve lekára, logopéda, psychológa a liečebného pedagóga, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia. 

(7)	Za poskytovanie ambulantnej starostlivosti podľa odsekov 5 a 6 na účely tohto zákona sa nepovažuje poskytovanie konziliárnej služby počas ústavnej starostlivosti.

(8)	Osoba uhrádza zdravotníckemu zariadeniu alebo fyzickej osobe alebo právnickej osobe za služby súvisiace s poskytovaním zdravotnej starostlivosti^5c) platbu vo výške 2 Sk za jeden kilometer jazdy, ak nie je oslobodená od povinnosti uhradiť túto platbu podľa odseku 9 písm. c). Osoba s ťažkým zdravotným postihnutím, ktorá je držiteľom preukazu občana s ťažkým zdravotným postihnutím vydaným podľa osobitného predpisu^5d) (ďalej len „osoba s ťažkým zdravotným postihnutím“), a nie je odkázaná na individuálnu dopravu, uhrádza platbu vo výške 1 Sk za jeden kilometer jazdy. Ak dopravu do zdravotníckeho zariadenia a zo zdravotníckeho zariadenia používa súčasne viac osôb, platba sa rozdelí pomerne medzi tieto osoby.

(9)	Od povinnosti uhradiť 
a)  platbu podľa odseku 1 je oslobodená 
1.	osoba nachádzajúca sa v stave vylučujúcom možnosť vyžiadať si jej súhlas s poskytovaním ústavnej starostlivosti a v prípade choroby, pri ktorej možno uložiť povinné liečenie,^5e) 
2.	tehotná žena prijatá do ústavnej starostlivosti v súvislosti s rizikovým tehotenstvom alebo pôrodom,
3.	novonarodené dieťa,
4.	dojča a matka, ak je dojča prijaté do ústavnej starostlivosti s matkou, 
5.	matka a dojča, ak je matka prijatá do ústavnej starostlivosti s  dojčaťom, 
6.	osoba v stave  hmotnej núdze, ktorá sa preukáže rozhodnutím okresného úradu o  dávke sociálnej pomoci vydaným podľa osobitného predpisu^5f) (ďalej len „osoba v hmotnej núdzi“) a osoba s ťažkým zdravotným postihnutím, ktorá sa preukáže rozhodnutím okresného úradu o peňažnom príspevku na kompenzáciu zvýšených výdavkov vydaným podľa osobitného predpisu,^5g)
7.	dieťa s nariadenou ústavnou výchovou, 
8.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
9.	nositeľ ocenenia striebornej Jánskeho plakety,  
b)	platbu podľa odseku  5 a 6 je oslobodená  
1.	osoba pri poskytovaní preventívnej starostlivosti vrátane povinného očkovania^5h) a pri poskytovaní dispenzárnej starostlivosti,
2.	osoba pri opakovanej návšteve toho istého lekára v ten istý deň poskytovania zdravotnej starostlivosti a pri opakovanej návšteve nadväzujúcej na poskytovanie tej istej zdravotnej starostlivosti,
3.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
4.	osoba v hmotnej núdzi alebo jej zákonný zástupca, 
5.	dieťa s nariadenou ústavnou výchovou,
6.	nositeľ ocenenia striebornej Jánskeho plakety, 
7.	osoba pri vykonávaní vyšetrení predchádzajúcich bezpríspevkovému darovaniu krvi,
c)	platbu podľa odseku 8 je oslobodená 
1.	osoba zaradená do chronického dialyzačného programu, do transplantačného programu,
2.	osoba, ktorej sa poskytuje onkologická liečba alebo  kardiochirurgická liečba,
3.	osoba s ťažkým zdravotným postihnutím odkázaná na individuálnu prepravu osobným motorovým vozidlom,
4.	doprava osoby, ktorej sa poskytuje ústavná zdravotná starostlivosť, medzi zdravotníckymi zariadeniami ústavnej starostlivosti.
 
(10)	Poisťovňa uhrádza vo výške ustanovenej cenovým predpisom^4b) náklady na služby súvisiace s poskytovaním zdravotnej starostlivosti^5c) za osoby, ktoré sú úplne oslobodené od povinnosti uhradiť platbu za tieto služby; poisťovňa uhrádza tieto náklady po odpočítaní platby uhradenej osobou podľa odseku 8.

(11)	Dopravu osoby,  ktorá  je  vo  väzbe  alebo vo výkone trestu  odňatia slobody,  do zdravotníckeho zariadenia a zo zdravotníckeho zariadenia, vykonáva Zbor väzenskej a justičnej stráže; to neplatí, ak si ochrana života a zdravia tejto osoby vyžaduje poskytnutie pomoci záchrannou zdravotnou službou. 

(12)	Dopravu osoby, ktorá je v cele policajného zaistenia, do zdravotníckeho zariadenia a zo zdravotníckeho zariadenia, vykonáva Policajný zbor; to neplatí, ak si ochrana života a zdravia tejto osoby vyžaduje poskytnutie pomoci záchrannou zdravotnou službou.

(13)	Odseky 1, 5, 6 a 8 sa nevzťahujú na osobu, ak náklady na služby súvisiace s poskytovaním zdravotnej starostlivosti, ktorá sa neposkytuje na základe povinného zdravotného poistenia,  uhrádza osoba v celom rozsahu sama .“.  

Poznámky pod čiarou k odkazom 5a, 5b, 5c, 5d, 5e, 5f, 5g  a 5h znejú:
„5a)	§ 2a ods. 2 písm. a) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5b)	§ 2a ods. 2 písm. b) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5c)	§ 2a ods. 2 písm. d) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5d)	§ 57 zákona č. 195/1998 Z. z. v znení neskorších predpisov.
5e)	§ 14 ods. 2 zákona Národnej rady Slovenskej republiky č. 277/1994 Z. z.
5f)	§ 7 a § 68 písm. a) šiesty bod zákona  č. 195/1998 Z. z. v znení neskorších predpisov.
6g)	§ 64 zákona č. 195/1998 Z. z. v znení neskorších predpisov.
5h)	§ 2 ods.1 písm. a ) až  e) vyhlášky  Ministerstva zdravotníctva Slovenskej republiky č.  79/1997 Z. z. o opatreniach na predchádzanie prenosným ochoreniam.“.

Spresňuje sa pojem služieb súvisiacich s poskytovaním zdravotnej starostlivosti a okruh osôb oslobodených od povinnosti platiť za tieto služby. 

6.	Za 14. bod návrhu sa vkladá nový 15. bod, ktorý znie:

Za § 36 sa vkladá  § 36a, ktorý vrátane nadpisu znie:
„§ 36a
Rozhodovanie o platbách za služby súvisiace 
s poskytovaním zdravotnej starostlivosti  v zdravotníckych zariadeniach ústavnej starostlivosti

(1)	O právach  a povinnostiach fyzických osôb, ktoré vznikajú v súvislosti  s platbami za služby súvisiacimi s poskytovaním zdravotnej starostlivosti v zdravotníckom zariadení ústavnej starostlivosti^22a) (§ 3a ods. 1), rozhoduje ošetrujúci lekár tohto zdravotníckeho zariadenia.

(2)	Ak  sa  osoba   domnieva,  že  rozhodnutie  vydané ošetrujúcim lekárom  v súvislosti s platbami podľa odseku 1je nesprávne, môže podať proti  tomuto rozhodnutiu  odvolanie. O odvolaní rozhoduje vedúci zdravotníckeho  zariadenia. Vedúci zdravotníckeho  zariadenia  môže  na   svoje rozhodnutie  v  danej  veci ustanoviť odborné konzílium.

(3)	Ak sa osoba domnieva, že rozhodnutie vydané vedúcim zdravotníckeho zariadenia ako ošetrujúcim lekárom v súvislosti s platbami podľa odseku 1 je nesprávne, môže podať odvolanie, o ktorom rozhoduje príslušný samosprávny kraj.

(4)	Rozhodnutie o platbe podľa odseku 1 sa nevyhotovuje v písomnej forme a nemá náležitosti podľa všeobecných predpisov o správnom konaní;^25)to neplatí, ak osoba nesúhlasí s vyúčtovaním platby podľa odseku 1 alebo ak ide o rozhodnutie vydané v odvolacom konaní.

(5)	Rozhodnutie, proti ktorému nebolo podané odvolanie, alebo rozhodnutie vydané v odvolacom konaní je právoplatné a vykonateľné. Také rozhodnutie je exekučným titulom podľa osobitných predpisov.^22b)

(6)	Ak tento zákon neustanovuje inak, na rozhodovanie o platbách za služby podľa odseku 1 sa vzťahujú všeobecné predpisy o správnom konaní.^25)

(7)	Rozhodnutie podľa odsekov 2, 3 a 5 je preskúmateľné súdom podľa osobitného predpisu.^22c)“.

Poznámky pod čiarou k odkazom 22a, 22b a 22c znejú:
„22a)	§ 2a  ods. 2 písm. a) zákona Národnej rady Slovenskej republiky č. 277/1994 Z. z. č. .../2003 Z. z.
22b)	§ 41 ods. 2 a § 42 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
	§ 274 Občianskeho súdneho poriadku.
22c)	§ 244 až 250k Občianskeho súdneho poriadku.“.

Ustanovuje sa, že právoplatné aj neprávoplatné rozhodnutia sú preskúmateľné súdom podľa Občianskeho súdneho poriadku. 

7.	V 28. bode návrhu sa doterajší text § 39b označuje ako odsek 1 a dopĺňa sa odsekom 2, ktorý znie:

„(2) Výkaz nedoplatkov je vykonateľný, len čo bol doručený.“.

Ustanovuje sa okamih, ktorým sa  výkaz nedoplatkov stáva vykonateľný.

K Čl. III

8.	V 1. bode návrhu § 2 vrátane nadpisu znie:
„§ 2
Pojem povinného zdravotného poistenia

Povinným  zdravotným  poistením je  poistenie, na základe ktorého sa poskytuje 
a)	zdravotná  starostlivosť v rozsahu a za podmienok ustanovených osobitnými predpismi^1a) (ďalej len „zdravotná starostlivosť“) a služby súvisiace s poskytovaním zdravotnej starostlivosti v rozsahu a za podmienok ustanovených osobitnými predpismi^1b) (ďalej len „služby súvisiace s poskytovaním zdravotnej starostlivosti“),
b)	starostlivosť za čiastočnú úhradu podľa osobitného predpisu^1c)“.

Poznámky pod čiarou k odkazom 1a, 1b a 1c znejú:
„1a)	§ 2 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
Zákon Národnej rady Slovenskej republiky č. 98/1995 Z. z. o Liečebnom poriadku v znení zákona č. .../2003 Z. z.
1b)	§ 2a  zákona Národnej rady Slovenskej republiky č. 277/1994 Z. z. v znení zákona  č. .../2003 Z. z.
§ 3a zákona Národnej rady Slovenskej republiky č. 98/1995 Z. z. v znení zákona č. .../2003 Z. z.
1c)	§ 2 ods. 1  písm. g)  zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Ustanovuje, že na základe povinného zdravotného poistenia sa poskytuje nielen zdravotná starostlivosť, ale aj služby súvisiace s poskytovaním zdravotnej starostlivosti a starostlivosť, ktorá sa poistencovi poskytuje za čiastočnú úhradu.

9.	V § 48 ods. 2 písm. a) sa na konci vkladá čiarka a pripájajú slová „starostlivosť za čiastočnú úhradu podľa osobitného predpisu^1c) a platby za služby súvisiace s poskytovaním zdravotnej starostlivosti“.

Ustanovuje, že výdavkami zdravotnej poisťovne sú nielen výdavky na zdravotnú starostlivosť poskytovanú na základe povinného zdravotného poistenia, ale aj výdavky za starostlivosť poskytovanú poistencovi za čiastočnú úhradu a služby súvisiace s poskytovaním zdravotnej starostlivosti.

10.	Za 12. bod návrhu sa vkladá nový 13. bod, ktorý znie:

V § 50 ods. 2 písm. a) sa na konci pripájajú tieto slová: „a starostlivosť za čiastočnú úhradu podľa osobitného predpisu^1c)“.

Ustanovuje, že výdavkami zdravotnej poisťovne zo základného fondu sú nielen výdavky na zdravotnú starostlivosť poskytovanú na základe povinného zdravotného poistenia, ale aj výdavky za starostlivosť poskytovanú poistencovi za čiastočnú úhradu a služby súvisiace s poskytovaním zdravotnej starostlivosti.

1.	..................................................... | .....................................................

2.	..................................................... | .....................................................

3.	..................................................... | .....................................................

4.	..................................................... | .....................................................

5.	..................................................... | .....................................................

6.	..................................................... | .....................................................

7.	..................................................... | .....................................................

8.	..................................................... | .....................................................

9.	..................................................... | .....................................................

10.	..................................................... | .....................................................

11.	..................................................... | .....................................................

12.	..................................................... | .....................................................

13.	..................................................... | .....................................................

14.	..................................................... | .....................................................

15.	..................................................... | .....................................................